《送又玄周先生应辟》
清代·陈煇

把酒河桥独送行，春风此别若为情。布衣却起东山卧，京国争传北海名。

极浦寒潮迎去棹，清川斜日满重城。旧游白社成寥落，莫厌题诗慰后生。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。